KIRJALLINEN KYSYMYS E-3117/02 esittäjä(t): Daniel Varela Suanzes-Carpegna (PPE-DE) komissiolle. Galician sinisimpukka, suojattu alkuperänimitys.



Virallinen lehti nro 110 E , 08/05/2003 s. 0167 - 0168



KIRJALLINEN KYSYMYS E-3117/02 esittäjä(t): Daniel Varela Suanzes-Carpegna (PPE-DE) komissiolle (30. lokakuuta 2002) Aihe: Galician sinisimpukka, suojattu alkuperänimitys Vuosittain tuodaan markkinoille 260300 kiloa sinisimpukoita yli 400 miljoonan euron arvosta. Sinisimpukan viljely työllistää välittömästi 2 400 perhettä, ja luo 13 000 työpaikkaa noin 8 500 on vakituisia ja 7 000 välillisiä. Sinisimpukan viljely on merkittävä ala Galiciassa, joka on maailman suurin ihmisravinnoksi tarkoitettujen sinisimpukoiden tuottaja. Asia on sitäkin tärkeämpi, kun otetaan huomioon, että tuotantotoiminnan synnyttämät varat jakautuvat sosiaalisesti laajalle alalle. Koska päätöksentekovalta on kyseisellä alueella, varat myös investoidaan sinne. Tämä luo kerrannaisvaikutuksen paikallistaloudessa ja vakauttaa sosiaalis-taloudellista tilannetta. Galicia vastaa noin 50 prosenttia Euroopan unionin kokonaistuotannosta. Tuotannosta 35 prosenttia menee tuoretavaramarkkinoille, 41 prosenttia tavanomaisiin säilykkeisiin ja 24 prosenttia uusiin, vaihtoehtoisiin jalosteisiin, joiden osuus on jatkuvassa kasvussa. Galician sinisimpukan viljelyn sääntelyneuvosto on jo hakenut tuotteelle suojattua alkuperänimitystä (SAN). Siitä tulisi maailmanlaajuinen vertauskohta, sillä tämä olisi ensimmäinen kerta, kun SAN myönnetään kalastus- tai vesiviljelytuotteelle. Komission jäsen Franz Fischler vakuutti 19. helmikuuta 2001 antamassaan vastauksessa esittämääni kysymykseen E-0013/01(1) että komissio on saanut Espanjan viranomaisilta yllä mainittua nimitystä koskevan rekisteröintihakemuksen suojatun alkuperäisnimityksen saamiseksi Hakemusta tutkitaan parhaillaan . Voisiko komissio ilmoittaa, missä vaiheessa on kyseisen suojatun alkuperänimityksen hyväksymis- ja rekisteröintimenettely? Voisiko komissio kertoa syyt hyväksymisen viivästymiseen ja mahdollisiin esteisiin? Voisiko komissio ilmoittaa, mitä se on tehnyt tai aikoo tehdä kannustaakseen ja nopeuttaakseen kyseisen SANin hyväksymistä Galician sinisimpukalle? Milloin komissio katsoo, että hyväksymis- ja rekisteröintimenettely voidaan saattaa päätökseen? (1) EYVL C 235 E, 21.8.2001, s. 87. Franz Fischlerin komission puolesta antama vastaus (29. marraskuuta 2002) Nimitykselle Mejillones de Galicia (galicialaiset sinisimpukat) haettavaa alkuperänimityksen suojaa koskeva rekisteröintihakemus jätettiin 19. marraskuuta 2001. Suojattuja alkuperänimityksiä (SAN), suojattuja maantieteellisiä merkintöjä (SMM) ja aitoja perinteisiä tuotteita (APT) koskevien rekisteröintihakemusten käsittelyyn osallistuva tiedekomitea käsittelee parhaillaan tätä asiakirjaa. Toimitetun hakemusasiakirjan sisältämät tiedot eivät täyttäneet kaikilta osin maataloustuotteiden ja elintarvikkeiden maantieteellisten merkintöjen ja alkuperänimitysten suojasta 14 päivänä heinäkuuta 1992 annetussa neuvoston asetuksessa (ETY) N:o 2081/92(1) ja erityisesti sen 2 ja 4 artiklassa vahvistettuja edellytyksiä. Tämän vuoksi komissio pyysi lisätietoja useaan otteeseen voidakseen arvioida hakemuksessa esitettyjä perusteluja, jotka koskevat etenkin hakijaryhmittymän oikeudellista luonnetta ja kokoonpanoa, kyseisten tuotteiden tunnistamista, kaupan pitämisen yhteydessä käytettyjä nimityksiä sekä tuotteen ominaispiirteiden ja rajatun maantieteellisen alueen ympäristön joka käsittää sen luonnon ja inhimilliset tekijät välistä suhdetta. Tiedekomitealta pyydettiin lausuntoa, koska saadut vastaukset eivät poistaneet tiettyihin hakemuksen kohtiin liittyviä epäilyjä. Tiedekomitea on käsitellyt nimityksen Mejillones de Galicia rekisteröintihakemusta jo useassa istunnossaan ja on myös pyytänyt lisätietoja asiasta. Komission on tiedekomitean sihteeristönä helpotettava komitean jäsenten pyytämien tietojen saantia kaikin tavoin; myös komitean jäsenten riippumattomuus on turvattava. Tämän vuoksi komissio ei saa pyrkiä vaikuttamaan komitean työhön eikä nopeuttaa millään tavoin sen päätelmien tekoa. Komitea kokoontuu seuraavan kerran vuoden 2003 tammikuussa. (1) EYVL L 208, 24.7.1992.